# เตียวเลี้ยว

| เตียวเลี้ยว (จาง เหลียว) |
| --- |
| 張遼 |
| ภาพวาดเตียวเลี้ยวในยุคราชวงศ์ชิง |
|  |
| ขุนพลหน้า (前將軍 *เฉียนเจียงจฺวิน*) |
| **ดำรงตำแหน่ง** ค.ศ. 220 (220) – ค.ศ. 222 (222) |
| กษัตริย์ | โจผี |
| ขุนพลโจมตีภาคตะวันออก (征東將軍 *เจิงตงเจียงจฺวิน*) |
| **ดำรงตำแหน่ง** ค.ศ. 215 (215) – ค.ศ. 220 (220) |
| กษัตริย์ | พระเจ้าเหี้ยนเต้ |
| หัวหน้ารัฐบาล | โจโฉ |
| ขุนพลปราบโจร (盪寇將軍 *ต้างโค่วเจียงจฺวิน*) |
| **ดำรงตำแหน่ง** ค.ศ. 205 (205) – ค.ศ. 215 (215) |
| กษัตริย์ | พระเจ้าเหี้ยนเต้ |
| หัวหน้ารัฐบาล | โจโฉ (ตั้งแต่ ค.ศ. 208) |
| นายกองร้อยทหารม้า (騎都尉 *ฉีตูเว่ย์*) (ภายใต้ลิโป้) |
| **ดำรงตำแหน่ง** ค.ศ. 192 (192) – ค.ศ. 198 (198) |
| กษัตริย์ | พระเจ้าเหี้ยนเต้ |
|  |
| ข้อมูลส่วนบุคคล |
| เกิด | ค.ศ. 169 เขตชั่วเฉิง นครชั่วโจว มณฑลชานซี |
| เสียชีวิต | ปลาย ค.ศ. 222 (53 ปี) เขตเจียงตู นครหยางโจว มณฑลเจียงซู |
| บุตร | * เตียวฮอ (張虎 *จาง หู่*)
* *บุตรชายคนอื่นอย่างน้อย 1 คน*
 |
| อาชีพ | ขุนพล |
| ชื่อรอง | เหวิน-ยฺเหวี่ยน (文遠) |
| สมัญญานาม | กางโหว (剛侯) |
| บรรดาศักดิ์ | เฮาแห่งจิ้นหยาง (晉陽侯 *จิ้นหยางโหว*) |
|  |

**เตียวเลี้ยว** (ค.ศ. 169 – ปลาย ค.ศ. 222) มีชื่อในภาษาจีนกลางว่า **จาง เหลียว** (จีน: 張遼; พินอิน: *Zhāng Liáo*, ) ชื่อรอง **เหวิน-ยฺเหวี่ยน** (จีน: 文遠; พินอิน: *Wényuǎn*) เป็นขุนพลชาวจีนผู้รับใช้ขุนศึกโจโฉ (曹操 *เฉา เชา*) ในช่วงปลายยุคราชวงศ์ฮั่นตะวันออกของจีน เตียวเลี้ยวรับราชการเป็นเวลาสั้นกับรัฐวุยก๊ก (魏國 *เว่ย์กั๋ว*) ซึ่งก่อตั้งโดยโจผี (曹丕 *เฉา พี*) ผู้สิบทอดอำนาจของโจโฉในช่วงต้นยุคสามก๊กก่อนที่เตียวเลี้ยวจะเสียชีวิต เตียวเลี้ยวเคยเป็นผู้ใต้บังคับบัญชาของขุนศึกคนอื่น ๆ ได้แก่ เต๊งหงวน (丁原 *ติง ยฺเหวียน*), ตั๋งโต๊ะ (董卓 *ต่ง จั๋ว*) และลิโป้ (呂布 *ลฺหวี่ ปู้*) เตียวเลียวเข้าร่วมกับโจโฉในช่วงราวเดือนกุมภาพันธ์ ค.ศ. 199 หลังการล่มจมของลิโป้ในยุทธการที่แห้ฝือ (下邳 *เซี่ยพี*) ตั้งแต่นั้นมา เตียวเลี้ยวก็เข้าร่วมในการศึกของโจโฉหลายศึก ร่วมถึงการศึกที่รบกับเหล่าบุตรชายของอ้วนเสี้ยว (袁紹 *ยฺเหวียน เช่า*) และกับชนเผ่าออหวน (烏桓 *อูหฺวาน*) ตั้งแต่ ค.ศ. 201 ถึง ค.ศ. 207 เตียวเลี้ยวมีชื่อเสียงที่สุดจากบทบาทสำคัญในยุทธการที่หับป๋า (合肥 *เหอเฝย์*) หรือยุทธการที่ท่าข้ามเสียวเกียว (逍遙津 *เซียวเหยาจิน*) เมื่อ ค.ศ. 214-215 ซึ่งเตียวเลี้ยวสามารถป้องกันหับป๋าจากทัพของขุนศึกซุนกวน (孫權 *ซุน เฉฺวียน*) ได้สำเร็จ

ตันซิ่ว (陳壽 *เฉิน โช่ว*) ผู้เขียน *สามก๊กจี่* (三國志 *ซานกั๋วจื้อ*) ตำราประวัติศาสตร์ในคริสต์ศตวรรษที่ 3 ระบุชื่อของเตียวเลี้ยวว่าเป็นหนึ่งในห้ายอดขุนพล (五子良將 *อู๋จื่อเหลียงเจี้ยง*) ของยุคนั้น ร่วมกับอิกิ๋ม (于禁 *ยฺหวี จิ้น*), เตียวคับ (張郃 *จาง เหอ*), งักจิ้น (樂進 *เยฺว่ จิ้น*) และซิหลง (徐晃 *สฺวี หฺว่าง*)

## การรับราชการช่วงต้นและรับใช้ลิโป้

เตียวเลียวเป็นชาวอำเภอหม่าอี้ (馬邑縣 *หม่าอี้เซี่ยน*) เมืองเยี่ยนเหมิน ( 雁門郡 *เยี่ยนเหมินจฺวิ้น*) ซึ่งปัจจุบันคือเขตชั่วเฉิง (朔城區 *ชั่วเฉิงชฺวี*) นครชั่วโจว (朔州市 *ชั่วโจวชื่อ*) มณฑลชานซี (山西) เตียวเลี้ยวสืบเชื้อสายจากเนี่ย อี (聶壹) แต่ครอบครัวของเตียวเลี้ยวเปลี่ยนชื่อสกุลของพวกตนจากเนี่ย (聶) เป็นเตียว (張 *จาง*) เพื่อหลีกเลี่ยงความเกี่ยวข้องกับบรรพบุรุษที่มีชื่อเสียงไม่ดี

## รับใช้โจโฉ

## รับใช้โจผี

## ครอบครัว

เตียวเลียวมีพี่ชายชื่อจาง ฟ่าน (張汎) ผู้ได้รับการตั้งให้มีบรรดาศักดิ์เป็นเฮา (侯 *โหว*) เมื่อ ค.ศ. 220 ก่อนที่โจผีจะโค่นล้มราชวงศ์ฮั่น บุตรชายของเตียวเลี้ยวคือเตียวฮอ (張虎 *จาง หู่*) สืบทอดบรรดาศักดิ์ของบิดาเป็นเฮาแห่งจิ้นหยาง (晉陽侯 *จิ้นหยางโหว*) ลำดับถัดไปและดำรงตำแหน่งเป็นขุนพลรอง (偏將軍 *เพียนเจียงจฺวิน*) ในวุยก๊ก หลังเตียวฮอเสียชีวิต บุตรชายคือจาง ถ่ง (張統) ได้สืบทอดบรรดาศักดิ์ เตียวเลี้ยวอาจมีบุตรชายคนอื่นอีกอย่างน้อย 1 คนนอกเหนือจากเตียวฮอ เพราะบุตรชาย (ที่ไม่ระบุชื่อ) ของเตียวเลี้ยวที่ได้การตั้งให้มีบรรดาศักดิ์เป็นกวนไล่เหา (關內侯 *กวานเน่ย์โหว*) เมื่อ ค.ศ. 225 ตามพระราชโองการของโจผีน่าจะไม่ใช่เตียวฮอ

## ในนวนิยาย *สามก๊ก*

## ดูเพิ่ม

* ห้ายอดขุนพล
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม

* ซือหม่า กวาง (1084). *จือจื้อทงเจี้ยน*.
* เผย์ ซงจือ (คริสต์ศตวรรษที่ 5). *อรรถาธิบายสามก๊กจี่* (*ซานกั๋วจื้อจู้*).
* ตันซิ่ว (คริสต์ศตวรรษที่ 3). *สามก๊กจี่* (*ซานกั๋วจื้อ*).
* ล่อกวนตง (คริสต์ศตวรรษที่ 14). *สามก๊ก* (*ซานกั๋วเหยี่ยนอี้*).
* de Crespigny, Rafe (2007). *A Biographical Dictionary of Later Han to the Three Kingdoms 23-220 AD*. Leiden: Brill. ISBN 9789004156050.